Anexa la decizia Consiliului Orășenesc

Nr. \_\_\_\_ din \_\_\_\_\_\_\_\_\_\_\_\_\_\_\_\_\_

*Regulamentul*

*Cu privire la desfășurarea Concursului Orășenesc „Orașul meu – Mândria Mea”*

În cadrul acestui Concurs, Primăria va desemna următoarele categorii de nominalizare:

* Cea mai curată și amenajată curte a blocurilor locative;
* Cea mai amenajată curte privată;
* Cea mai curată și amenajată stradă;
* Cea mai amenajată fântână, izvor;
* Cea mai curată instituție publică/instituție privată;

1.Dispoziții generale

1.1 Concursul „Orașul meu- mândria mea” este organizat de către primăria Anenii Noi în zona orașului Anenii Noi.

1.2 Concursul se organizează în scopul îmbunătățirii imaginii sanitare a orașului, motivării cetățenilor de a spori nivelul amenajării atât în sectorul privat, cât și public, de a crea și regenera spațiile verzi, restaurarea și punerea în valoare a patrimoniului cultural și natural, implicarea cetățenilor și a agenților economici prin prizma dezvoltării durabile a tuturor zonelor comunității.

1.3 De organizarea, desfășurarea și totalizarea rezultatelor Concursului este responsabilă Primăria orașului Anenii Noi și Comisia de Evaluare, care se vor conduce în activitatea sa de prezentul Regulament.

1.4 Prezentul Regulament determină condițiile de participare și modalitatea prezentării materialelor la Concurs și determinarea invingătorilor.

2. Organizarea și desfășurarea Concursului

2.1 Concursul se va desfășura anual în perioada aprilie-mai și septembrie-octombrie.

2.2 La concurs pot participa: locuitorii orașului Anenii Noi, asociațiile-coproprietari ai condominiului, asociațiile proprietarilor, organizaţiile particulare și publice, orice grup de cetățeni, care reprezintă curtea comună sau blocul locativ și care prin implicare proprie au obținut realizări deosebite la salubrizarea terenului aferent blocurilor locative, inclusiv a terenurilor de joacă sau sportive , a locurilor de parcare, locurilor de odihnă și agrement, precum și grupuri de cetățeni care au contribuit la înverzirea curții comune, a străzii.

2.3 Comisia de Evaluare a Concursului este instituită prin Dispoziția primarului, în componența căreia intră reprezentanții primăriei, reprezentanții Consiliului Orășenesc, reprezentanții ÎMDP „Apă Canal”, reprezentanții societății civile. Comisia de Evaluare va analiza materialele înaintate la Concurs și în baza acestora, precum și în baza examinării la fața locului, va desemna învingătorii Concursului.

2.4 Învingătorii concursului vor deveni cetățenii/grupurile de cetățeni, care au acumulat cel mai mare punctaj, stabiliot conform criteriilor de apreciere elaborate.

3. Totalurile Concursului

3.1 Rezultatele concursului „Orașul meu – mândria mea” vor fi aduse la cunoștința participanților de Ziua Orașului Anenii Noi.

3.2 Primăria Anenii Noi va premia învingătorii concursului de ziua Orașului Anenii Noi cu premii bănești pe următoarele categorii:

1. Cea mai curată și amenajată curte a blocurilor locative

Premiu – 1000 lei.

1. Cea mai amenajată curte privată

Premiu – 1000 lei.

1. Cea mai curată și amenajată stradă

Premiu – 1000 lei.

1. Cea mai amenajată fântână, izvor

Premiu – 1000 lei.

1. Cea mai curată instituție publică/instituție privată

Premiu 1000 lei.

4. Criteriile de apreciere a invingătorilor Concursului „Orașul meu – mândria mea”:

* Aspectul general-estetic al curții blocului locativ, curții private, fântânii, izvorului, instituției;
* Starea sanitară a curții blocului locativ, a curții private, a fântânii, izvorului, instituției;
* Starea platformelor de colectare a deșeurilor din curtea blocului locativ, curtea privată, instituție;
* Starea scărilor din blocurile locative, precum și nivelul de întreținere a lor;
* Elemente inovative în amenajarea terenurilor, curților.